২০২২-এ শ্রীলঙ্কায় বিক্ষোভ
শ্রীলঙ্কার রাষ্ট্রপতি গোঠাভয় রাজাপক্ষের সরকারের বিরুদ্ধে বিভিন্ন নির্দলীয় বিক্ষোভকারী, প্রধানত সাধারণ জনগণ এবং বিরোধী রাজনৈতিক দলগুলোর দ্বারা চলমান বিক্ষোভের একটি ধারা হলো ২০২২ সালে শ্রীলঙ্কায় বিক্ষোভ আন্দোলন, যেটি মূলত সরকার কর্তৃক অর্থনীতির অব্যবস্থাপনা এবং তীব্র মুদ্রাস্ফীতির সঙ্গে অর্থনৈতিক সঙ্কট তৈরির অভিযোগে অভিযুক্ত, দৈনিক বিদ্যুৎ বিভ্রাট, জ্বালানি ও নিত্য প্রয়োজনীয় জিনিসপত্রের ঘাটতিজনিত কারণে সংঘটিত হচ্ছে। বিক্ষোভকারীরা রাজাপক্ষ পরিবার দ্বারা পরিচালিত সরকারকে অবিলম্বে পদত্যাগ করার দাবি জানিয়েছে। বেশিরভাগ বিক্ষোভকারী কোনো রাজনৈতিক দলের সাথে যুক্ত নন এবং কেউ কেউ রাজনৈতিক বিরোধীদের প্রতি অসন্তোষ প্রকাশ করেছেন।